Yal agdud deg umaḍal merra yettaǧǧa-d later ara yilin d anagi ɣef tudert-is, ama d amezruy neɣ d taɣerma neɣ d tasekla it-id-yesebganen, gar-asen ad d-naf agdud amaziɣ i yettwasnen s tsekla tamaziɣt it-yesemgarden ɣef tsekliwin tiberraniyin, am wakken i d-yenna ḤENDAYEN Muḥammed: Ur tecbi ɣer tsekla Tafransist i ycudden iẓuran-is ɣer yedles alatini (..) ur tecbi ɣer tsekla Taɛrabt i yellan si timmawit tuɣal ɣer tira (...) tasekla Tamaziɣt tella tettwaru s yeskilen n tfinaɣ seg 3000 n yiseggasen uqbel talalit n sidna ɛisa, syin tuɣal ɣer timmawit (..) syin tebda tettuɣal ɣer tira s wudem ubriz1.